《月夜小饮赠别元允》
宋代·郭印

秋天凝颢气，云净月流空。
千里几时共，一樽今夕同。
此君心似水，照我鬓如蓬。
别酒那辞醉，行行太白东。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。